Slang op trein veroorsaak chaosDie slang wat die chaos veroorsaak het Foto: swissinfo.ch ŉ Klein slangetjie wat op ŉ passasierstrein in Switserland beland het, het Woensdag chaos veroorsaak. Al 450 passasiers aan boord die vroeë trein van Bern na Basel is ontruim terwyl die polisie na die slang gesoek het. “Passasiers het die 50 cm lange skadelose swart kousbandslang in een van die waens opgemerk,” het Donatella Del Vecchio, woordvoerder vir die SBB nasionale spoorvervoermaatskappy, aan AFP gesê. “Die personeel het die polisie ontbied. Al 450 passasiers is ontruim en na ŉ ander trein, wat 30 minute later vertrek het, oorgeplaas.” Del Vecchio sê dit is moontlik ŉ passasier wat die slang aan boord gebring het, en bygevoeg dit is onwaarskynlik dat die slang self op die trein sou beland het. Die polisie het uiteindelik die slang in ŉ ventilasieskag opgespoor, het die polisie van Bern in ŉ verklaring gesê. -SAPA